  Виталий Пронин «Лэсьтэмын Удмуртиын» форумысен Удмуртилэн Тӧроезлэсь ужзэ быдэсъясь Александр Бречалов но Москваысь «Синергия» университетлэн огез директорез Вадим Лобанов та пумысен огкыл кутӥзы. Александр Бречалов но Москваысь «Синергия» университетлэн огез директорез Вадим Лобанов Удмуртиын Бизнеслэсь академизэ усьтон пумысен огкыл кутӥзы- «Синергия» университет улонлэсь уг кыльы - дышетэ туала ужбергатонлэн куронъёсызъя. Милям дышетӥсьёсмы - со тодмо бизнесменъёс. Ми ялан кусып возиськом Россиысь бадӟым компаниосын. Со сяна, «Синергия» университетын Россиысь ужбергатонлэсь аспӧртэмлыкъёссэ чакласа дышетон программа кылдытэмын, - вера Вадим Лобов.Академиын дышетозы, кызьы шонер быръёно рынокез, басьяськисьёсын кусып тупатоно, вотэсын реклама нуоно. Озьыен, кутскись ужбергатӥсьёс тодозы, кызьы аслэсьтыд малпандэ улонэ пыӵатоно, нош тодӥсь-валасьёсыз - кызьы азинсконо.- Ми кутскиськом бадӟым уж. Таяз куарусёнэ ни шаерысьтымы 1000 предпринимательёс быгатозы татын дунтэк тодон-валанъёс басьтыны, - пусйиз Александр Бречалов. - Инвожое ми люкаськом муниципал кылдытэтъёслэн йыръёсынызы ӵош но 3 нунал ӵоже дышетском. Ми быгатомы странамылэн азьветлӥсь регионъёсыныз вожвылъяськыны. Ваньмыз кутске гинэ ай.Сергей Захаров Туспуктэм: udmurt.ru   